Eibar Rugby Taldea

Eibar Rugby Taldea Gipuzkoako errugbi kluba da, egoitza Eibarren duena. 2023-24 denboraldian, gizonezkoen taldea Euskal Ligan parte hartzen ari da, eta emakumezkoena Espainiako Ohorezko Mailan.

 Historia 
Eibarko lehenbiziko errugbi partida Ipuruan jokatu zen, 1950eko apirilaren 23an, Aviron Bayonnaisen eta Anglet Olympiqueren artean; baionarrak nagusitu ziren, 26 eta 19.

Eibar Rugby Taldea 1978an sortu zen, Burgosko Aparejadores taldean 4 urtez ibilitako Ramon Telleriaren eskutik. Sorterrira itzuli zelarik, errugbi talde bat sortzeari ekin zion. Adiskide batzuekin, astean bi egunez entrenatzen ziren eskubaloiko kantxan. Geroago, institutuko gimnasioan, unibertsitatekoan eta Debako hondartzan ere aritu ziren. Lagunarteko partidetan egindako zozketen bidez erosi ahal izan zuten lehenbiziko ekipazio ofiziala: kamiseta urdina, praka zuriak eta galtzerdi urdinak.

1980an, San Juan torneoa antolatu zuten Ipuruan, Atlético San Sebastián, Zaharrean, Zarautz eta Eibar RTren artean. 1981eko San Juan tornean, aldiz, Zarautz eta Eibar RT neurtu ziren. Taldea Euskal Ligan egonkorturik, egitura hobea eman zioten klubari, haur eta gazte taldeak sortuz.

1983ko uholdeen ondoren, eta hainbat administraziok emandako diru-laguntzei esker, Unbe Kirolgunea eraikitzeko lanak hasi ziren. Aurrerapauso itzela izan zen klubarentzat: entrenatzeko eta jokatzeko zelaia, zaleentzako harmailak... 

2002an hasi zen antolatzen Garagardo Jaia. Ekainean, San Joan jaiekin batera, ospatzen den besta honi esker estaltzen du klubak urteroko aurrekontuaren zati handi bat. 2007an sortu zen emakumezkoen taldea. 

2009an igo zen aurreneko aldiz Ohorezko B mailara, baina urte bat besterik ez zuen bertan iraun. 2012an erdietsi zuen bigarren igoera.

 Azken denboraldiak 
 Lehenbiziko taldea 
 Denboraldia Maila Postua2005-06Euskal Maila1.a2006-07Lehenengo Nazionala1.a (ez zen igo)2007-08Primera Nacional2.a2008-09Lehenengo Nazionala1.a (igo)2009-10Ohorezko B maila8.a (jeitsi)2010-11Lehenengo Nazionala2.a2011-12Lehenengo Nazionala1.a (igo)2012-13Ohorezko B maila5.a2013-14Ohorezko B maila3.a2014-15Ohorezko B maila10.a2015-16Ohorezko B maila9.a2016-17Ohorezko B maila9.a2017-18Ohorezko B maila7.a2018-19Ohorezko B maila9.a2019-20Ohorezko B maila11.a2020-21Ohorezko B maila3.a (B multzoa)2021-22Ohorezko B maila2.a (A multzoa)2022-23  Euskal Maila (1. maila) 3.a2023-24  Euskal Maila (1. maila) 8.a2024-25  Euskal Maila (1. maila) 10.a

 B taldea 
 Denboraldia  Liga  Postua 2017-18  Euskal Maila (2. maila) A taldeko 4.a 2018-19  Euskal Maila (2. maila) A taldeko 7.a 2019-20  Euskal Maila (2. maila) B taldeko 5.a 2020-21  ? ? 2021-22  Euskal Maila (2. maila) 9.a2022-23  ez 

 Erreferentziak 

 Kanpo estekak 
 Eibar Rugby Taldearen webgunea, eibarugby.com

Kategoria:Gipuzkoako errugbi taldeak
Kategoria:Eibarko kirola